එහිදී අපට කෙටි කාලයක් තුළදී ක්‍රියාකාරකම් රැසක නියැළීමට තිබූ හෙයින් වැඩි කාලවේලාවක් නොගෙන ඔවුන් විසින් ලබාදුන් ජීවිත ආරක්ෂක කබා සහ, හිස් වැසුම් පැලඳ එම ආයතනය පවත්වාගෙන යන විරාජ් වීරසිංහ සහ ෆර්හා ආරියා සමග අපි ගමන ඇරඹුවෙමු. අපගේ මුල්ම ක්‍රියාකාරකම වූයේ කැලණි ගඟ දිගේ විවිධ වූ බාධක ජයගෙන බෝට්ටුවක නැගී කිලෝමීටර් 5 1/2ක දුර ගමන් කිරීමය. එය ක්‍රියාකාරකමට වඩා යම් අභියෝගාත්මක ක්‍රියාවක් බව අපට දැනුණේ අපට පෙර බෝට්ටුවල නැගී එම ඉසව්වේ නිරත වන කණ්ඩායම්වල කෑකෝ ගැසීම් සහ ත්‍රාසයෙන් පිරුණු ඔවුන්ගේ මුහුණු දුටුවිටය. තරමක චකිතයකින් යුතුව බෝට්ටුවට ගොඩ වුණු අප ඉදිරියේදී මුහුණ පෑමට සිදුවන දුෂ්කරතාද සිහියට ගෙන, දෙවියන් බුදුන් සිහිකර ගමන ඇරඹුවෙමු. අපගේ ගමනේදී ගල්තලාවන්ගෙන් වටවූ ගැඹුරු ආගාධ තිබෙන ස්ථානවලින් ඔරුව පදවාගෙන යාමට සිදුවුණි. ඒ සඳහා අපට මඟපෙන්වන්නා අනගි සහයක් ලබාදුනි.
ඔවුන්ට බෝට්ටුවෙන් කොපමණ දුරක් යා යුතුව තිබුනද?
කිලෝමීටර් 5 1/2ක දුර